Albínó tevét áldoztak az öngyilkosságok ellen a kazahok | Szórakozás | Győr-Moson-Sopron - kisalfold.hu
Szórakozás > Albínó tevét áldoztak az öngyilkosságok ellen a kazahok
Albínó tevét áldoztak az öngyilkosságok ellen a kazahok
2012.05.06. 08:14
Albínó tevét áldoztak fel öngyilkossági hullám megállítása végett Kazahsztánban.
Az eset Karabulak városában történt, lakosai úgy vélik, hogy gonosz szellem sugallatára követett el öngyilkosságot 14 tizenéves az utóbbi egy évben, a ritka teve leölésével pedig el lehet űzni a gonoszt. A teveáldozat ceremóniáján vagy kétszázan vettek részt az istenekhez imádkozva, hogy fogadnák el az engesztelő ajándékot.
A város lélekszáma 40 ezer, így nem mondhatni, hogy hatalmas arányú lett volna a teveölésen a részvétel, jó páran pedig egyenesen felháborítónak tartották a szertartást.
"Értelmetlen babona az egész, egy ártatlan állat lemészárlása nem változtat semmin" - idézett az austriantimes.at című osztrák hírhonlap egy tevepárti lakost.
A helyi imám ugyanakkor biztos a módszer sikerében.
"Mondhatnak bármit, a teveáldozat óta nem volt egyetlen öngyilkosság sem. Hasonló gondunk volt a vidéken 60 éve, és akkor is bevált a fehér teve" - hangoztatta Abdurrafi Rahmatullajev imám. Hozzátette, hogy a mostani 14 öngyilkoson kívül is voltak fiúk, akik fontolóra vették, hogy felakasztják magukat, de ők előtte tanácsért mentek a mecsetbe, ahol sikerült őket lebeszélni.
"Ezek a fiúk azt mondták, hogy látomásuk volt: egy öreg értelmetlennek mondta nekik az életet, majd pedig a nyakára hurkolt kötélre mutatott" - így az imám.
1. nils 2012. május 07. 01:22
„Iszlám=maga az ördög”
Gyászhuszáros temetkezési válalkozók a diszkóbalesetek ellen
Gyászruhás temetkezési vállalkozókat bérelt fel halottas kocsistul a rendőrség Romániában a… Tovább olvasom